Emnebeskrivelse for STV4327 og STV4327B: Feminisme og likestillingsproblematikk

•	Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen referer til §3.7.
•	Dokumentene som det henvises til i dette dokumentet er samlet på : http://www.sv.uio.no/studier/forskrifter_regler.html
  
1 Strukturelle forhold tilknyttet emnet

1.1 Mål
Innenfor dette emnet skal studentene vurdere utviklingslinjer i norsk likestillingspolitikk i lys av internasjonale kjønnspolitiske dagsordener. Hvordan kan de beskrive den norske "statsfeminismens" likestillingsideologi, og hvordan er den knyttet opp mot  likestillingspolitikk innenfor EU-systemet? Hvordan foregår FNs arbeid for demokratisering og vern av kvinners menneskerettigheter, og hvilken relevans har menneskerettighetsperspektiver i norsk likestillingsdebatt? 

Vern mot diskriminering på grunnlag av kjønn, etnisitet, religion og seksuell orientering er en pilar i internasjonale menneskerettigheter. Men ulike sett av rettigheter kommer ofte i konflikt; for eksempel i forholdet mellom religiøst baserte grupperettigheter og vern mot kjønnsdiskriminering. Feministisk teori diskuterer slike rettighetskollisjoner som demokratiske dilemmaer og som maktproblematikk; og de skal knytte disse diskusjonene opp mot kjønnsmaktanalyser innenfor den nylig avsluttede Makt- og demokratiutredningen.  

1.2 Struktur og innhold
Emnet vil gi studentene kunnskaper om sentrale utviklingslinjer i internasjonalt arbeid for likestilling  og kvinners menneskerettigheter, og  dagsaktuelle konflikter  i norsk og internasjonal rettighetspolitikk . De får innsikt i viktige diskusjoner om kjønnsrettferdighet i feministisk politisk teori - som spørsmål om selvbestemmelse og medborgerskap, kulturell anerkjennelse og sosial omfordeling. 
Emnet kan tas både som 10 og 15 studiepoeng avhengig om leverer en hjemmeeksamen på 10-15 sider (B-varianten) eller en på 20-30 sider (A-varianten). B-varianten kan kun tas av studenter som begynte på hovedfaget senest våren 03 eller tidligere og som er på overgangsordninger. Ordningen gjelder til og med våren 2005. B-varianten er identisk med A-varianten bortsett fra lengden på hjemmeeksamen. Studentene som tar B-varianten skal følge samme undervisning og forholde seg til samme eksamensdato som A-varianten. 

2 Undervisningsforhold tilknyttet emnet

2.1 Undervisningsformer
Emnet vil ha 8 dobbelttimer forelesning og 4 dobbelttimer seminar. Ett til to seminarer kan diskutere utvalgte temaer i pensum/anbefalt litteratur. Minst to seminarer er reservert for presentasjon og diskusjon av skisser til hjemmeoppgaven. Studentene blir vurdert (godkjent - ikke godkjent) ut fra en muntlig presentasjon av en skriftlig skisse (ca. 5 sider) til en hjemmeoppgave. Skissen må være godkjent før studentene blir vurdert (bokstavkarakter) ut fra sin hjemmeoppgave (10-15 sider/20-30 sider) over en selvvalgt problemstilling. For å bestå emnet er det et krav om at skissen og problemstillingen reflekterer sentrale deler av pensum i emnet. Det er obligatorisk deltakelse i undervisningen (minst 2/3 av hele emnet). Se Retningslinjer for obligatoriske aktiviteter.

Forelesningen er åpne for alle/privatister, men ikke seminarene.

2.2 Faglige krav
Bachelorprogram i statsvitenskap eller tilsvarende.

2.3 Semester med undervisning
Undervisning i emnet vil første gang finne sted våren 2004. Det er uvisst når emnet tilbys neste gang. Eksamen kan kun avlegges i samme semester som emnet har undervisning.

2.4 Tidsrom av semesteret med undervisning
Undervisningen foregår i perioden januar-juni 2004.

2.5 Undervisningsspråk
Undervisningsspråket er norsk.

2.6 Undervisningssted
Universitetet i Oslo.

2.7 Adgang til undervisning
Studenter som er tatt opp ved andre masterprogrammer, kan søke om å hospitere på emnet. Emnet er åpent for privatister ved ledig kapasitet på emnet.

Se Lov om universiteter og høgskoler § 40. Rett til å gå opp til eksamen. 

3 Eksamensforhold tilknyttet emnet

3.1 Vurderings- og eksamensformer
Eksamen avlegges i slutten av semesteret. Privatister leverer også skisse og hjemmeoppgave, men uten hjelp fra seminargruppene.
Både skissen og innlevering av hjemmeoppgaven må tas om igjen ved:
 
- mindre enn 2/3 deltakelse på hele emnet
- stryk i en viss andel av eksamen/avsluttende vurdering
- annullering av eksamen/avsluttende vurdering som følge av fusk/forsøk på fusk
jamfør Forskrift for studier og eksamener ved Universitetet i Oslo § 8.7 Annulering av eksamen eller prøve. Fastsatt med hjemmel i Lov om universiteter og høgskoler § 54.
3.2 Faglige krav
Den skriftlige skissen (ca. 5 sider) til en hjemmeoppgave må være godkjent dvs. at den må reflekterer sentrale deler av pensum før studenten kan levere hjemmeoppgaven som er avsluttende eksamen. Likeledes må deltakelsen på hele emnet være minst 2/3 for å få emnet godkjent.

3.3 Semester med eksamen/avsluttende vurdering
Avsluttende eksamen i emnet vil finne sted i juni 2004. Utsatt eksamen innvilges kun på grunn av gyldig forfall og vil være i uke 33 og 34. Privatister kan avlegge eksamen hvert semester dersom det er ledig kapasitet på emnet.

3.4 Tidsrom av semesteret for eksamen avsluttende vurdering
Avsluttende eksamen i emnet vil finne sted i juni 2004 (ca. uke 1, 2 eller 3). Eksamen kan kun avlegges i samme semester som emnet har undervisning. 

3.5 Tilrettelagt eksamen/avsluttende vurdering
Det kan søkes om spesiell tilretteleggelse av eksamen (jf. § 7.5 i Forskriften om studier og eksamener ved UiO) sett i forhold til behovet ved ulike typer funksjonshemming, helsespørsmål osv, herunder
-	utvidet tid til eksamen
-	annen eksamen/avsluttende vurderingsform enn den ordinære
-	teknisk tilrettelegging 
-	praktisk tilrettelegging

For utfyllende informasjon, se SV-fakultetets side om tilrettelegging

3.6 Hjelpemidler til eksamen med tilsyn
Emnet har ingen eksamen med tilsyn.

3.7 Hjelpemidler til eksamen uten tilsyn
Relevant pensum for emnet anbefales å brukes. Kilder skal angis i besvarelsen i tråd med instituttets retningslinjer.

Studentene skal fylle ut et erklæringsskjema hvor de bekrefter at hjemmeoppgaven ikke har vært levert tidligere. Innlevering av tidligere innleverte hjemmeoppgaver anses som fusk/forsøk på fusk.

3.8 Eksamensspråk
Det er tillatt å skrive hjemmeoppgaven på engelsk selv om undervisningsspråket er norsk. Om bruk av målform i eksamensbesvarelser, se § 6.4 i Forskriften om studier og eksamener ved UiO.

3.9 Adgang til eksamen/avsluttende vurdering osv uten opptak
Hospitanter på emnet kan avlegge eksamen på linje med de som er tatt opp på masterprogrammet. Privatister har rettigheter til å ta eksamen ved ledig kapasitet på emnet. Se Lov om universiteter og høgskoler § 40. Rett til å gå opp til eksamen.

Se ellers gjeldende regler for privatister på fakultetets nettsider.

3.10 Adgang til utsatt, ny osv eksamen/avsluttende vurdering 
Utsatt eksamen innvilges kun på grunn av gyldig forfall og vil være i uke 33 og 34.

Gyldig legeerklæring må fremvises jamfør § 7.3 Gyldig forfall til eksamen i Forskriften om studier og eksamener ved UiO.

3.11 Karakterfastsetting 
Avsluttende eksamen dvs. hjemmeoppgaven skal vurderes ut fra gradert karakterskala A-F. Ved Universitetet i Oslo bygger den graderte karakterskala på ulike fagspesifikke kvalitative beskrivelser jf. § 8.1.1 i Forskriften om studier og eksamener ved Universitetet i Oslo.
Normalfordeling skal brukes slik at det over tid fører til at karakterene A-E fordeles prosentvis etter kurven 10-25-30-25-10 (jf. Universitetets studiekomites vedtak fattet den 14.10.2003). 

Fagspesifikke kriterier for statsvitenskap (ECTS-skalaen) finnes her: http://www.statsvitenskap.uio.no/fag/karakter.html

3.12 Delvis sammenfall med annet emne, reduksjon av antallet studiepoeng

4 Andre forhold tilknyttet emnet